b'\n_START_ARTICLE_\nMakovo\n_START_PARAGRAPH_\nMakovo ili Makova (ma\xc4\x91. Mak\xc3\xb3)  je gradi\xc4\x87 na samom jugoistoku Ma\xc4\x91arske. Rumunjski se zove Mac\xc7\x8eu, na jidi\xc5\xa1u \xd7\x9e\xd7\x90\xd6\xb7\xd7\xa7\xd7\x90\xd6\xb8\xd7\x95\xd7\x95_NEWLINE_Povr\xc5\xa1ine je 229,23 km \xc4\x8detvorna.\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se na jugoistoku Ma\xc4\x91arske, blizu granice s Rumunjskom. Jugoisto\xc4\x8dno je Patvala, jugozapadno je Kiszombor, zapadno su Kuku\xc4\x87in i Karavala, ju\xc5\xbeno je rijeka Maro\xc5\xa1.\n_START_SECTION_\nUpravna organizacija\n_START_PARAGRAPH_\nUpravno je sjedi\xc5\xa1te makovske mikroregije u \xc4\x8congradskoj \xc5\xbeupaniji. Po\xc5\xa1tanski je broj 6900, dok dijelovi naselja koji su u svezi s Rakosem su 6903. _NEWLINE_1900. je dobio status grada, 1954. je godine iz njega izdvojen R\xc3\xa1kos, a 1963. mu je opet pripojen.\n_START_SECTION_\nPromet\n_START_PARAGRAPH_\nPrometno je \xc4\x8dvori\xc5\xa1te. Kroz Makovo prolaze cestovna prometnica br. 43. i \xc5\xbeeljezni\xc4\x8dka pruga koja povezuje Seged, Va\xc5\xa1arelj i Arad. Blizu Makova prolazi dr\xc5\xbeavna cestovna prometnica br. 431 (zapadno), br. 4415 (isto\xc4\x8dno) i autocesta M43 (sjeverno), te cesta 4414.\n_START_SECTION_\nStanovni\xc5\xa1tvo\n_START_PARAGRAPH_\n2001. je godine u Makovi \xc5\xbeivjelo 25.783 stanovnika, ve\xc4\x87inom Ma\xc4\x91ara te romska i rumunjska manjina koje imaju samouprave, Nijemci, Slovaci i dr.. Vjerski je raznolik: 34,8% rimokatolika, grkokatolika 3,7%, kalvinista 23,4%, ne pripada nikojoj vjeri 25,7%, nepoznato ili nije \xc5\xbeeljelo odgovoriti 10,5%. Stanovnike se naziva Makovcima i Makovkinjama (u \xc4\x8cikeriji) odnosno Makovljanima i Makovljankama (u Biki\xc4\x87u).'